**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության ռազմավարական պլանավորման, քաղաքականության մշակման և մոնիթորինգի վարչությունում փորձագետ ներգրավելու վերաբերյալ**

**1․ Ծրագրով նախատեսված աշխատանքների համառոտ նկարագիրը՝**

1. իրականացնում է օրենքների, կառավարության որոշումների և այլ իրավական ակտերի մշակումը և ապահովում է դրանց հետ կապված փաստաթղթաշրջանառությունը ․
2. իրականացնում է հայեցակարգային փաստաթղթերի մշակումն ու ուսումնասիրությունների իրականացումն, այդ թվում՝ միջազգային փորձի վերաբերյալ․
3. իրականացնում է հանդիպումների, քննարկումների և այլ միջոցառումների կազմակերպումն, անցկացումը կամ դրանց աջակցությունը․
4. իրականացնում է իրավական փորձաքննություն, նախագծերի լրամշակմանն ուղղված աշխատանքներ․
5. իրականացնում է մասնագիտական խորհրդատվության տրամադրում խտրականությանը, ընտանեկան բռնության և խոշտանգումների կանխարգելմանն առնչվող թեմաների շուրջ․
6. իրականացնում է հասարակական անվտանգության ապահովման, հանցավորության դեմ պայքարի և դրանց առնչվող՝ Նախարարության իրավասության շրջանակներում այլ ոլորտների քաղաքականության մշակումն, ինչպես նաև ռազմավարական պլանավորումը.
7. իրականացնում է հանցավորության շարժընթացի, հանցագործությունների կանխարգելման և բացահայտման, հասարակական կարգի և հասարակական անվտանգության պահպանման, ճանապարհային երթևեկության անվտանգության ապահովման վիճակի մասին վիճակագրական, վերլուծական և այլ տեղեկությունների հավաքագրումը․
8. իրականացնում է հավաքագրված տեղեկությունների հիման վրա հանցավորության և դրա դեմ տարվող պայքարի քաղաքականության արդյունավետության համալիր վերլուծությունը, քրեածին իրավիճակի կանխատեսումը․
9. իրականացնում է վերլուծությունների և կանխատեսումների արդյունքներով առկա մարտահրավերների ու ռիսկերի վերհանումը, դրանց չեզոքացման և օպերատիվ իրավիճակի բարելավման ուղղությամբ առաջարկությունների ներկայացումը․
10. իրականացնում է անդրազգային և կազմակերպված հանցավորության տենդենցների ու դրսևորումների ուսումնասիրումը, վերլուծումը, դրանց հակազդման և զսպման արդյունավետ մեխանիզմների ու ինստիտուցիոնալ կարողությունների ձևավորման համար առաջարկությունների ներկայացումը․
11. իրականացնում է հանցագործություններ և այլ իրավախախտումներ ծնող պատճառների և պայմանների վերհանումը.
12. իրականացնում է ոստիկանության ստորաբաժանումները (թմրամիջոցների ապօրինի շրջանառության, թրաֆիքինգի, կիբերհանցավորության դեմ պայքարի և այլն) քրեաբանական ուսումնասիրությունների համար նախատեսված անհրաժեշտ ծրագրային համակարգերով, միջազգային պրակտիկայում կիրառվող այլ թվային տեխնոլոգիաներով հագեցնելու նպատակով անհրաժեշտ ուսումնասիրությունները ու առաջարկությունների ներկայացումը․
13. իրականացնում է հասարակական անվտանգության ոլորտի զարգացման ռազմավարությունների մշակումն ապահովելու նպատակով օրենսդրության և միջազգային փորձի ուսումնասիրության ու վերլուծական աշխատանքները.
14. իրականացնում է հասարակական անվտանգության ոլորտի զարգացման ռազմավարությունների մշակման աշխատանքները.
15. իրականացնում է ՀՀ կառավարության գործունեության միջոցառումների ծրագրի, այլ ռազմավարական ծրագրերի՝ հասարակական անվտանգության ոլորտին առնչվող միջոցառումների մշակման աշխատանքները.
16. իրականացնում է հաստատված ռազմավարությունների, ՀՀ կառավարության գործունեության միջոցառումների ծրագրի՝ ոստիկանության ստորաբաժանումների կողմից կատարման ընթացքի նկատմամբ մոնիթորինգ, աշխատանքների համակարգումն ու մեթոդական ղեկավարումը, անհրաժեշտ այլ աջակցության ցուցաբերումը.
17. իրականացնում է մոնիթորինգի նպատակով ոստիկանությունից անհրաժեշտ տեղեկատվության և կատարված աշխատանքների վերաբերյալ հաշվետվությունների հավաքագրումն ու ուսումնասիրումը.
18. իրականացնում է մոնիթորինգի արդյունքում հաշվետվությունների կազմումը, ռազմավարական փաստաթղթերում փոփոխություններ կատարելու մասով առաջարկությունների մշակումը և ներկայացումը.
19. իրականացնում է ռազմավարական ծրագրերից բխող հասարակական անվտանգության ոլորտի միջոցառումների շրջանակներում, Նախարարի կամ ոլորտը համակարգող նախարարի տեղակալի հանձնարարությամբ, օրենքների և ենթաօրենսդրական ակտերի մշակումը և իրավասու կառուցվածքային ստորաբաժանմանը ներկայացումը.
20. իրականացնում է հաստատված ռազմավարությունների կատարման արդյունքներով Վարչության ոլորտին վերաբերող հաշվետվությունների կազմումը.
21. իրականացնում է հասարակական անվտանգության ոլորտի զարգացմանն ուղղված նոր ծրագրերի և նախաձեռնությունների մշակումն և այդ աշխատանքներում քաղաքացիական հասարակության ներգրավվածության և ներառական ձևաչափով աշխատանքների կազմակերպումը.
22. իրականացնում է ոստիկանության կառուցվածքային ստորաբաժանումների արդյունավետ գործունեության կազմակերպմանը միտված կառավարման և կազմակերպակառուցվածքային նոր մոդելների ու կոնցեպտների վերաբերյալ առաջարկների ներկայացումը, նման նախաձեռնությունների ստացման դեպքում՝ դրանց ներդրման նպատակահարմարության վերաբերյալ եզրակացության տրամադրումը.
23. իրականացնում է հասարակական անվտանգության ոլորտին առնչվող ՀՀ վարչապետի, ՀՀ կառավարության հանձնարարականների, պահանջների ժամանակին և պատշաճ կատարումը և կատարված աշխատանքների վերաբերյալ հաշվետվությունների ներկայացումը.
24. իրականացնում է ստացված օրենքների և ենթաօրենսդրական ակտերի նախագծերի վերաբերյալ դիրքորոշման ներկայացումը՝ Վարչության գործառույթներին վերաբերող մասով.
25. իրականացնում է հասարակական անվտանգության ոլորտին առնչվող մեթոդական ուղեցույցների և ձեռնարկների, չափորոշիչների ու ստանդարտների մշակումը, ինչպես նաև արդյունավետ կառուցվածքի ու կազմակերպական փոփոխությունների վերաբերյալ առաջարկությունների ներկայացումը.
26. իրականացնում է ոստիկանության ստորաբաժանումների գործունեության արդյունավետության պարզման նպատակով ուսումնասիրությունները ու կարիքների գնահատումը.
27. իրականացնում է ֆիզիկական և իրավաբանական անձանց, պետական և տեղական ինքնակառավարման մարմիններին օրենսդրությամբ սահմանված կարգով տեղեկությունների տրամադրումը՝ Վարչության գործառույթներին առնչվող մասով.
28. իրականացնում է Նախարարի կամ ոլորտը համակարգող նախարարի տեղակալի հանձնարարությամբ կառավարչական բնույթի հրամանների և ցուցումների նախագծերի նախապատրաստումը՝ Վարչության գործառույթներին վերաբերող մասով։

**2․ Փորձագետ ներգրավելու ժամկետն է՝** մինչև մեկ տարի։

Փորձագետի աշխատավարձը կազմում է՝ **322․816 (երեք հարյուր քսաներկու հազար ութ հարյուր տասնվեց) ՀՀ դրամ։**

**3․  Փորձագետին ներկայացվող պահանջներն են՝**

1. իրավաբանական բարձրագույն կրթություն.
2. հայերեն, ռուսերեն և անգլերեն լեզուների իմացություն․
3. առնվազն 4 տարվա մասնագիտական աշխատանքային ստաժ․
4. խտրականության, ընտանեկան բռնության և խոշտանգումների կանխարգելման հետ կապված իրավաստեղծ աշխատանքի կատարման առնվազն 1 տարվա ստաժ․
5. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
6. համակարգչով և ժամանակակից այլ տեխնիկական միջոցներով աշխատելու ունակություն:

**4․ Դիմումների ընդունման վերջին ժամկետն է 2025 թ. հուլիսի 22-ը ներառյալ:**

**5․ Աշխատավայրը`** **ՀՀ ք. Երևան, Կենտրոն վարչական շրջան, Նալբանդյան 130։**

**6․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն և (կամ) հարցազրույց։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(**[**ձևը**](https://www.mineconomy.am/media/21755/hayt-1.docx)**կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81, 010-59-62-34, էլեկտրոնային փոստի հասցեն` hrmd@mia.gov.am):